CELEX: 32008D0650
Language: lv
Date: 2008-07-30 00:00:00
Title: 2008/650/EK: Komisijas Lēmums ( 2008. gada 30. jūlijs ), ar ko groza Padomes Direktīvu 82/894/EEK par dzīvnieku slimību paziņošanu Kopienā, lai to slimību sarakstā, par kurām jāziņo, iekļautu konkrētas slimības un svītrotu cūku enterovīrusa enzootisko encefalomielītu no minētā saraksta (izziņots ar dokumenta numuru K(2008) 3943) (Dokuments attiecas uz EEZ)

8.8.2008   
            
            
               LV
            
            
               Eiropas Savienības Oficiālais Vēstnesis
            
            
               L 213/42
            
         
      KOMISIJAS LĒMUMS
   
   (2008. gada 30. jūlijs),
   ar ko groza Padomes Direktīvu 82/894/EEK par dzīvnieku slimību paziņošanu Kopienā, lai to slimību sarakstā, par kurām jāziņo, iekļautu konkrētas slimības un svītrotu cūku enterovīrusa enzootisko encefalomielītu no minētā saraksta
   (izziņots ar dokumenta numuru K(2008) 3943)
   (Dokuments attiecas uz EEZ)
   (2008/650/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā 1982. gada 21. decembra Padomes Direktīvu 82/894/EEK par dzīvnieku slimību paziņošanu Kopienā (1) un jo īpaši tās 5. panta 2. punktu,
   tā kā:
   
               (1)
            
            
               Direktīvā 82/894/EEK par dzīvnieku slimību paziņošanu Kopienā ir noteikti kritēriji to dzīvnieku slimību paziņošanai, kuras konstatējot slimības skartajai dalībvalstij par to jāziņo Komisijai un pārējām dalībvalstīm.
            
         
               (2)
            
            
               Ātra ziņošana un informācija par šo slimību konstatēšanu Kopienā ir svarīga, lai kontrolētu šīs slimības, kā arī dzīvu dzīvnieku un dzīvnieku produktu sekmīgai apritei un tirdzniecībai.
            
         
               (3)
            
            
               Saskaņā ar Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (2) dalībvalstīm konkrētos gadījumos jāziņo par minētās direktīvas IV pielikumā uzskaitīto akvakultūras dzīvnieku slimību apstiprināšanu.
            
         
               (4)
            
            
               Direktīvas 82/894/EEK I pielikumā, kur uzskaitītas slimības, par kuru konstatēšanu jāziņo Komisijai un citām dalībvalstīm, attiecībā uz slimībām, kas skar zivis, ir minēta tikai infekciozā hematopoētiskā nekroze, lašu infekciozā anēmija un vīrusu hemorāģiskā septicēmija.
            
         
               (5)
            
            
               Saskaņā ar Direktīvas 2006/88/EK IV pielikumu kā slimības, par kurām jāziņo, ir definētas arī šādas slimības: epizootiskā hematopoētiskā nekroze, epizootiskais čūlu sindroms, Bonamia exitiosa infekcija, Bonamia ostreae infekcija, Marteilia refringens infekcija, Microcytos mackini infekcija, Perkinsus marinus infekcija, Koi herpesvīruss, Taura sindroms, White spot slimība un Yellowhead slimība.
            
         
               (6)
            
            
               Tāpēc minētās slimības jāiekļauj Direktīvas 82/894/EEK I pielikumā. Turklāt jāpielāgo arī minētās Padomes direktīvas II pielikums, lai ņemtu vērā konkrētu informāciju par akvakultūras dzīvniekiem.
            
         
               (7)
            
            
               Ar Padomes Direktīvu 2002/60/EK (3) Tešenas slimību (cūku enterovīrusa enzootisko encefalomielītu) svītroja no Padomes Direktīvas 92/119/EEK (4) I pielikumā uzskaitīto slimību saraksta, un tādējādi par šo slimību vairs nav obligāti jāziņo dalībvalstu kompetentajām iestādēm.
            
         
               (8)
            
            
               Tāpēc ir lietderīgi svītrot šo slimību no Direktīvas 82/894/EEK I pielikumā uzskaitīto slimību saraksta.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 82/894/EEK I un II pielikumu aizstāj ar šā lēmuma pielikumu.
   2. pants
   Šo lēmumu piemēro no 2008. gada 1. augusta.
   3. pants
   Šis lēmums ir adresēts dalībvalstīm.
   
      Briselē, 2008. gada 30. jūlijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 378, 31.12.1982., 58. lpp. Direktīvā jaunākie grozījumi izdarīti ar Komisijas Lēmumu 2004/216/EK (OV L 67, 5.3.2004., 27. lpp.).
   
      (2)  OV L 328, 24.11.2006., 14. lpp. Direktīvā grozījumi izdarīti ar Komisijas Direktīvu 2008/53/EK (OV L 117, 1.5.2008., 27. lpp.).
   
      (3)  OV L 192, 20.7.2002., 27. lpp. Direktīvā jaunākie grozījumi izdarīti ar Komisijas Lēmumu 2007/729/EK (OV L 294, 13.11.2007., 26. lpp.).
   
      (4)  OV L 62, 15.3.1993., 69. lpp. Direktīvā jaunākie grozījumi izdarīti ar Komisijas Direktīvu 2007/10/EK (OV L 63, 1.3.2007., 24. lpp.).
   
      PIELIKUMS
      “
            I PIELIKUMS
            Slimības, par kurām jāziņo
            A.   Sauszemes dzīvnieku slimības
            Āfrikas zirgu mēris
            Āfrikas cūku mēris
            Putnu gripa
            Infekciozais katarālais drudzis
            Govju sūkļveida encefalopātija
            Klasiskais cūku mēris
            Kontagiozā govju pleiropneimonija
            Vaislas sērga
            Zirgu encefalomielīts (visu veidu, ieskaitot Venecuēlas zirgu encefalomielītu)
            Zirgu infekciozā anēmija
            Mutes un nagu sērga
            Ienāši
            Nodulārā eksantēma
            Ņūkāslas slimība
            Mazo atgremotāju mēris
            Rifta ielejas drudzis
            Govju mēris
            Aitu un kazu bakas (Capripox)
            Mazā stropu vabole (Aethina tumida)
            Cūku vezikulārā slimība
            
               Tropilaelaps ērce
            Vezikulārais stomatīts
            B.   Ūdensdzīvnieku slimības
            Epizootiskā hematopoētiskā nekroze
            Epizootiskais čūlu sindroms
            Virusālā hemorāģiskā septicēmija
            
               White spot slimība
            
               Yellowhead slimība
            Taura sindroms
            Infekciozā hematopoētiskā nekroze
            Lašu infekciozā anēmija
            
               Perkinsus marinus infekcija
            
               Microcytos mackini infekcija
            
               Marteilia refringens infekcija
            
               Bonamia ostreae infekcija
            
               Bonamia exitiosa infekcija
            
               Koi herpesvīruss
         
         
            II PIELIKUMS
            A.   Informācija, kas jāsniedz ziņojot, kā paredzēts 3. un 4. pantā, par I pielikuma A un B daļā uzskaitīto slimību primāriem un sekundāriem uzliesmojumiem:
            
                        1.
                     
                     
                        Informācijas nosūtīšanas diena.
                     
                  
                        2.
                     
                     
                        Informācijas nosūtīšanas laiks.
                     
                  
                        3.
                     
                     
                        Izcelsmes valsts.
                     
                  
                        4.
                     
                     
                        Slimības nosaukums un attiecīgā gadījumā vīrusa tips.
                     
                  
                        5.
                     
                     
                        Uzliesmojuma kārtas numurs.
                     
                  
                        6.
                     
                     
                        Uzliesmojuma veids.
                     
                  
                        7.
                     
                     
                        Ar šo uzliesmojumu saistīta uzliesmojuma atsauces numurs.
                     
                  
                        8.
                     
                     
                        Reģions un saimniecības ģeogrāfiskā atrašanās vieta.
                     
                  
                        9.
                     
                     
                        Cits reģions, kuru skar ierobežojumi.
                     
                  
                        10.
                     
                     
                        Saslimšanas apstiprinājuma datums.
                     
                  
                        11.
                     
                     
                        Datums, kad radušās aizdomas par saslimšanu.
                     
                  
                        12.
                     
                     
                        Pirmās inficēšanās aptuvenais datums.
                     
                  
                        13.
                     
                     
                        Slimības izcelsme.
                     
                  
                        14.
                     
                     
                        Veiktie kontroles pasākumi.
                     
                  
                        15.
                     
                     
                        Pret slimību uzņēmīgo dzīvnieku skaits fermā: a) liellopi; b) cūkas; c) aitas; d) kazas; e) mājputni; f) zirgu dzimtas dzīvnieki; g) akvakultūras dzīvnieku slimību gadījumā jānorāda pret slimību uzņēmīgo dzīvnieku svars vai daudzums × 1 000; h) savvaļas sugas; i) bišu slimību gadījumā jānorāda pret slimību uzņēmīgo stropu skaits.
                     
                  
                        16.
                     
                     
                        Slimības skarto dzīvnieku skaits fermā: a) liellopi; b) cūkas; c) aitas; d) kazas; e) mājputni; f) zirgu dzimtas dzīvnieki; g) akvakultūras dzīvnieku slimību gadījumā jānorāda slimības skarto dzīvnieku svars vai daudzums × 1 000; h) savvaļas sugas; i) bišu slimību gadījumā jānorāda slimības skarto stropu skaits.
                     
                  
                        17.
                     
                     
                        Nobeigušos dzīvnieku skaits fermā: a) liellopi; b) cūkas; c) aitas; d) kazas; e) mājputni; f) zirgu dzimtas dzīvnieki; g) akvakultūras dzīvnieku slimību gadījumā jānorāda fermā nobeigušos dzīvnieku svars vai daudzums × 1 000; h) savvaļas sugas.
                     
                  
                        18.
                     
                     
                        Nokauto dzīvnieku skaits: a) liellopi; b) cūkas; c) aitas; d) kazas; e) mājputni; f) zirgu dzimtas dzīvnieki; g) akvakultūras dzīvnieku slimību gadījumā pēc vajadzības (tikai vēžveidīgajiem un zivīm) jānorāda nokauto dzīvnieku svars vai daudzums × 1 000; h) savvaļas sugas.
                     
                  
                        19.
                     
                     
                        Iznīcināto kautķermeņu skaits: a) liellopi; b) cūkas; c) aitas; d) kazas; e) mājputni; f) zirgu dzimtas dzīvnieki; g) akvakultūras dzīvnieku slimību gadījumā pēc vajadzības jānorāda aizvākto un likvidēto dzīvnieku svars vai daudzums × 1 000; h) savvaļas sugas; i) bišu slimību gadījumā jānorāda iznīcināto stropu skaits.
                     
                  
                        20.
                     
                     
                        (Paredzamā) kaušanas pabeigšanas diena (attiecīgā gadījumā).
                     
                  
                        21.
                     
                     
                        (Paredzamā) iznīcināšanas pabeigšanas diena (attiecīgā gadījumā).
                     
                  B.   Papildu informācija cūku mēra gadījumā:
            
                        1.
                     
                     
                        Attālums līdz tuvākajai saimniecībai, kurā audzē cūkas.
                     
                  
                        2.
                     
                     
                        Cūku skaits un veids (vaislas cūkas, nobarojamās cūkas un sivēni (1)) inficētajās telpās.
                     
                  
                        3.
                     
                     
                        Slimības skarto cūku skaits un veids (vaislas cūkas, nobarojamās cūkas un sivēni (1)) inficētajās telpās.
                     
                  
                        4.
                     
                     
                        Diagnostikas metode.
                     
                  
                        5.
                     
                     
                        Ja saslimšana nav konstatēta telpās, jānorāda, vai tā apstiprināta kautuvē vai transportlīdzeklī.
                     
                  
                        6.
                     
                     
                        Apstiprinājums par savvaļas cūku primārajiem saslimšanas gadījumiem (2).
                     
                  C.   I pielikuma B daļā uzskaitīto akvakultūras dzīvnieku slimību gadījumā:
            
                        —
                     
                     
                        par eksotisko slimību uzliesmojumu un neeksotisko slimību uzliesmojumu apstiprinājumu dalībvalstīs, zonās vai teritorijās, kuras saskaņā ar Direktīvu 2006/88/EK definētas kā slimības neskartas, jāziņo kā par primāriem uzliesmojumiem. Brīvi izvēlētā tekstā jānorāda zonas vai teritorijas nosaukums un jāiekļauj tās apraksts,
                     
                  
                        —
                     
                     
                        pārējie uzliesmojumi, kuri nav minēti iepriekšējā rindkopā, jāuzskata par sekundāriem uzliesmojumiem saskaņā ar minētās direktīvas 4. panta 1. punktu,
                     
                  
                        —
                     
                     
                        par akvakultūras dzīvnieku slimību sekundāriem uzliesmojumiem jāziņo katru mēnesi.
                     
                  ”
      
         (1)  Dzīvnieki, kas nav vecāki aptuveni par trim mēnešiem.
      
         (2)  Savvaļas cūku primāri saslimšanas gadījumi ar cūku mēri ir saslimšanas gadījumi brīvajās zonās, t. i., ārpus ierobežotajiem apgabaliem, kuri ierobežoti saistībā ar savvaļas cūku klasisko cūku mēri.